Official Journal L 108 , 18/04/2001 P. 0001 - 0003



EUROOPA PARLAMENDI JA NÕUKOGU MÄÄRUS (EÜ) nr 685/2001, 4. aprill 2001, Euroopa Ühenduse ja Bulgaaria Vabariigi ning Euroopa Ühenduse ja Ungari Vabariigi vahel kaupade autoveo teatavate tingimuste kehtestamist ning kombineeritud veo edendamist käsitlevate lepingute kohaselt saadud lubade jaotamise kohta liikmesriikide vahel EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 71, võttes arvesse komisjoni ettepanekut,1 võttes arvesse majandus- ja sotsiaalkomitee arvamust,2 võttes arvesse regioonide komitee arvamust, tegutsedes asutamislepingu artiklis 251 sätestatud korras3 ning arvestades järgmist: (1) 19. märtsil 2001 tehtud nõukogu otsustega 2001/265/EÜ4 ja 2001/266/EÜ5 on Euroopa Ühendus sõlminud Bulgaaria Vabariigi ja Ungari Vabariigiga lepingud kaupade autoveo teatavate tingimuste loomise ja kombineeritud vedude edendamise kohta. (2) Kõnealuste lepingutega on ette nähtud, et ühendus saab maanteetransiidiload nii Bulgaarialt kui ka Ungarilt. (3) On vaja kehtestada ühendusele antavate lubade jaotamist ja haldamist reguleerivad eeskirjad. (4) Praktilistel ja halduslikel kaalutlustel peaks kõnealuseid lube jagama liikmesriikidele komisjon. (5) Selleks tuleks kehtestada eraldamismeetod. Seejärel peaksid liikmesriigid jagama neile eraldatud load objektiivsete kriteeriumide alusel ettevõtjate vahel. (6) Lubade optimaalse kasutamise tagamiseks tuleks kõik eraldamata load saata tagasi komisjonile ümberjaotamiseks. (7) Lube tuleks eraldada kriteeriumide alusel, mille puhul võetakse täielikult arvesse Kreeka ja teiste liikmesriikide vahelist maismaatransporti, ON VASTU VÕTNUD KÄESOLEVA MÄÄRUSE: Artikkel 1 Käesolevas määruses sätestatakse selliste lubade jaotamise eeskirjad liikmesriikide vahel, mis ühendus saab vastavalt Euroopa Ühenduse ja Bulgaaria Vabariigi ning Euroopa Ühenduse ja Ungari Vabariigi vahel sõlmitud kaupade autoveo teatavate tingimuste kehtestamist ja kombineeritud veo edendamist käsitlevate lepingute (edaspidi "lepingud") artikli 6 lõikele 2. Artikkel 2 1. Komisjon eraldab lube vastavalt lõigetele 2, 3 ja 4. 2. Liikmesriikidele eraldatakse load kooskõlas käesoleva määruse lisaga. Tuginedes saadud kogemustele ja eelkõige liiklusvoogudes toimunud muutustele, teeb komisjon nõukogule vajaduse korral kõige varem kolm aastat pärast käesoleva määruse jõustumist ettepaneku, mis käsitleb otsuse tegemist lubade eraldamise muutmise kohta liikmesriikide vahel. 3. Iga-aastased load eraldatakse enne sellele eelneva aasta 15. oktoobrit. 4. Kummagi lepingu esimeseks rakendamisaastaks eraldatavate lubade arvu korrigeeritakse proportsionaalselt, kui leping on jõustunud pärast kõnealuse aasta 1. jaanuari. Artikkel 3 Liikmesriigid jaotavad load oma territooriumil asuvate ettevõtjate vahel kooskõlas objektiivsete ja mittediskrimineerivate kriteeriumidega. Artikkel 4 Liikmesriikide pädevad asutused tagastavad komisjonile enne iga aasta 15. septembrit need load, mida olemasolevate andmete ja hinnangute kohaselt tõenäoliselt enne kõnealuse aasta lõppu ei kasutata. Komisjon eraldab tagastatud load, arvestades käesoleva määruse lisas esitatud jaotamispõhimõtet ja liikmesriikide taotlust täiendavate lubade kohta. Artikkel 5 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 4. aprill 2001 Euroopa Parlamendi nimel president N. FONTAINE Nõukogu nimel eesistuja B. ROSENGREN LISA Liikmesriik Kasutatavate lubade arv: Bulgaarias Ungaris Belgia 103 103 Taani 110 110 Saksamaa 134 133 Kreeka 11 468 10 974 Hispaania 100 100 Prantsusmaa 102 102 Iirimaa 100 100 Itaalia 102 102 Luksemburg 100 100 Madalmaad 150 147 Austria 119 118 Portugal 100 100 Soome 102 102 Rootsi 107 106 Ühendkuningriik 103 103 Kokku 13 000 12 500 1 EÜT C 89 E, 28.3.2000, lk 33. 2 EÜT C 168, 16.6.2000, lk 13. 3 Euroopa Parlamendi 25. oktoobri 2000. aasta arvamus (Euroopa Ühenduste Teatajas seni avaldamata) ja nõukogu 19. märtsi 2001. aasta otsus. 4 EÜT L 108, 18.4.2001, lk 4. 5 EÜT L 108, 18.4.2001, lk 27.